**תכנית למלגות לבתר דוקטורט במדעי הרוח**

**לשנת תש"פ**

תקנון

1. מטרת התכנית הינה לאפשר התמחות בתר דוקטור למי שתאריך הזכאות לתואר דוקטור במדעי הרוח הינו במהלך חמש השנים האחרונות. המלגה תחל ב 1 באוקטובר 2019 ולכן התאריך הקובע לחישוב 5 השנים הוא 1 באוקטובר 2014.
2. יכולים להגיש גם מועמדים שנמצאים בשנת הלימודים האחרונה לדוקטורט. אם יזכו - המלגה תחל רק לאחר שסיימו את המחויבויות האקדמיות שלהם לתואר שלישי ולאחר שהגישו את התיזה לשיפוט.
3. מועמדות למלגה פתוחה בפני בעל תואר שלישי שסיים לימודיו באוניברסיטת בן גוריון בנגב או בכל אוניברסיטה אחרת ובפרט שהמחקר לא יתבצע עם המנחה של עבודת הדוקטורט.
4. המועמדות למלגה מחייבת מציאת מנחה מארח.
5. המלגה הינה לתקופה של שנה עם אפשרות להארכה לשנה נוספת. בקשה להארכת המלגה תכלול דו"ח התקדמות של השנה הראשונה, המלצת המנחה והמלצת הפקולטה. הבקשות תובאנה לאישור בפני ועדת תלמידי המחקר בבי''ס קרייטמן או מי מטעמה.
6. אישור המלגה לשנה השנייה מותנה באישור סופי של התואר השלישי.
7. המלגה הינה בגובה 12 מנות בחודש (514.2 ₪ למנה) - בסך 6,170 ₪ בחודש ותמומן במלואה על ידי בי''ס קרייטמן.

קריטריונים להענקת המלגות

1. המלגה הינה תחרותית, מחייבת הישגים בולטים במחקר, פרסומים קודמים בעיתונות אקדמית איכותית.
2. הצטיינות מוכחת בעבר - ציונים מכל התארים, פרסים ומלגות קודמים.
3. מכתבי המלצה והערכת הישגים.

נוהל הגשת מועמדות

1. טופס מועמדות למלגה ימולא ע"י המועמד וישלח למנחה המיועד, אשר ימלא את שיקוליו (בסעיף 9 ) ויחתום על הטופס.

2. מזכירות המחלקה בפקולטה תדאג שההמלצות יצורפו לטופס.

3. מזכירות המחלקה בפקולטה תדאג שהטופס מולא בהתאם להנחיות והצ'ק ליסט חתום.

4. הקובץ ישמר כ - PDFוישלח למזכירות הפקולטה בצרוף קובץ האקסל המרכז את פרטי המועמד.

5. המועמדים ידורגו ע"י הועדה בפקולטה למדעי הרוח והחברה. במידה ויהיה/יהיו מועמד/ים ממכון בן גוריון לחקר ישראל והציונות- נציג המכון יתאם את הגשת מועמדיו עם רכז המלגות בפקולטה לרוח וחברה. המכון ישלח נציג לדיון אשר ייקח חלק פעיל בישיבה וידרג את המועמדים.

6. הוועדה הפקולטית תחליט על הזוכים ותיידע את בי''ס קרייטמן על שמותיהם.

7. מועמדים שלא יזכו במלגה יקבלו תשובה מהפקולטה.

התחייבות המלגאי והמנחה כלפי האוניברסיטה

1. **המלגאי יעמוד בכללי המלגות של האוניברסיטה, להלן קישור לכללי המלגות:**

[**http://in.bgu.ac.il/acadsec/Pages/scholar.aspx**](https://in.bgu.ac.il/acadsec/Pages/scholar.aspx)

**2. להגיש דו"ח שנתי על המחקר.**

**3. המנחה ידווח לבי"ס קרייטמן על פרסומים שהניב מחקר זה, גם לאחר סיום תקופת המלגה.**

**4.** המלגאי והמנחה מתחייבים שכל פרסום הנובע מהמחקר של המלגאי יכלול את שם האוניברסיטה, גם אם הפרסום יוגש לפרסום לאחר תום תקופת המלגה.

5. הפסקה בעבודת המחקר מחייבת את אישור בי"ס קרייטמן.

מועד הגשה אחרון למחלקה המארחת/מנחה מארח - 2 ינואר 2019

החלטות הועדה האוניברסיטאית תשלחנה במהלך חודש מרץ 2019